انور سولنگی

پاکستان ٹی وی اور ریڈیو کے نامور اداکار . نواب شاہ سندھ میں پیدا ہوئے۔ انور سولنگی نے اپنے کیریئر کی ابتدا انیس سو ستر میں ریڈیو پاکستان سے کی تاہم ان کی پہچان انیس سو چوہتر کے بعد پاکستان ٹیلی ویژن بنا جس کے مختلف ڈراموں میں ان کی اداکاری کو مقبولیت حاصل ہوئی۔ وہ پاکستان کے ان گنے چنے سینیئر اداکاروں میں سے ایک تھے جنہیں اپنے کردار میں ڈھل جانے کی صلاحیت حاصل تھی۔ انھوں نے ٹی وی اور ریڈیو پر پانچ سو کے قریب ڈراموں میں کام کیا جن میں سندھی اور اردو ڈرامے شامل ہیں۔ انور سولنگی کے مقبول ڈراموں میں رانی کی کہانی، چھوٹی سی دنیا، دیواریں، جنگل، ہوائیں اور ماروی شامل ہیں۔ یہ بات کم لوگ جانتے ہیں کہ سولنگی اداکار کے علاوہ کہانی کار اور شاعر بھی تھے اور چند ماہ قبل ہی ان کی شاعری اور کہانیوں کا مجموعہ ’زہر بھرے پیالے ‘ شائع ہوا تھا۔ گردوں کی تکلیف کی وجہ سے پچاس برس کی عمر میں 3 اپریل 2008ء کو انتقال کر گئے۔

 حوالہ جات 

زمرہ:1944ء کی پیدائشیں
زمرہ:2008ء کی وفیات
زمرہ:پاکستانی اداکار
زمرہ:پاکستانی مرد ٹیلی ویژن اداکار
زمرہ:پاکستانی ٹیلی ویژن اداکار
زمرہ:سندھی شخصیات
زمرہ:ضلع سانگھڑ کی شخصیات
زمرہ:کراچی کی شخصیات
زمرہ:کراچی کے مرد اداکار
زمرہ:تمغائے حسن کارکردگی وصول کنندگان
زمرہ:کراچی کی ریڈیو شخصیات
زمرہ:پی ٹی وی اعزاز یافتہ